钦定古今图书集成/明伦汇编/官常典/第668卷 > 《重授李晟通事舍人王府谘议制》
## 钦定古今图书集成/明伦汇编/官常典/第668卷 > 《重授李晟通事舍人王府谘议制》

白居易

敕李晟：昔管仲云：“升降揖让，进退闲习，臣不如隰朋。”
今之通事舍人，近此选也。而晟常中此选，善于其职。
故相导通奏之节，宣扬拜起之仪，引之赞之，不闻失
礼。既终丧纪，宜服官常，可使束带曳裾，为吾谒者。可
通事舍人。